钦定古今图书集成/明伦汇编/闺媛典/第182卷 > 刘衍光妻杜氏
## 钦定古今图书集成/明伦汇编/闺媛典/第182卷 > 刘衍光妻杜氏

按《深州志》：“杜氏，刘衍光妻。年十六，适衍光。未二载，光
病笃，杜哀毁，绝饮食。及亡，翁姑以其少且无子，议嫁
之，因欲自尽。家人严防不得死，劝之，辄掩泣谢曰：‘妇
人失身，何面目见地下人。古多烈女，我岂不能效耶？
死毕吾事矣，救我徒相苦也’。”自是防之愈密，议者绝
口，意乃稍回。止啖粗粝，服艰辛以奉其舅姑。凿壁为
龛，纳夫木主其中，朝夕奉祀，荐蔬果三十年无倦。事
闻，旌表。